open-index/open-wikipedia-markdown huggingface dataset:
Viktor Lutze

**Viktor Lutze** (født 28. desember 1890 i Bevergern i Tyskland, død 2. mai 1943 i Potsdam) var en tysk nazist og SA-general. Han ledet Sturmabteilung (SA) fra 1934 og frem til sin død. Han representerte høyresiden innad i SA og advarte Hitler mot SA-leder Ernst Röhms venstredreining.

## Bakgrunn og militær karriere
Lutze vokste opp i Bevergern, som er en bydel i Hörstel i Westfalen. Han var sønn av en bonde og håndverker, og etter en kort periode ved et postkontor, gikk Viktor Lutze inn i Den keiserlige hæren i 1912. 

Under første verdenskrig tjenestegjorde han i ulike infanteriregiment og ble kompanisjef, og ble alvorlig skadet fire ganger, og mistet ved en av disse det venstre øyet. Han gikk etter krigen i 1919 ut av hæren som offiser, og begynte først i handelsvirksomhet, og deretter i politiet.

## Politisk karriere
 

Han gikk inn i Deutschvölkischer Schutz- und Trutzbund, en av de største Völkisch-orienterte og antisemittiske organisasjonene i Weimar-republikken. I 1922 ble han medlem av NSDAP og året etter gikk han inn i *[[Sturmabteilung]]* (SA). 

Sammen med Albert Leo Schlageter bekjempet han Ruhrokkupasjonen og hans organisering av arbeidet i *Sturmabteilung* her ble modell for organisasjonens måte å virke på etter 1926. Han arbeidet deretter sammen med Franz Pfeffer von Salomon. I 1928 ble han leder for SA i Ruhr, og ble en del av SAs øverste ledelse. Fra 1930 var han representant for NSDAP i den tyske riksdagen.

Etter den nasjonalsosialistiske maktovertakelsen i mars 1933 ble han obergruppenführer i SA og politipresident for Hannover.

## De lange knivers natt

I de lange knivers natt, den blodige utrensningen av SA-ledelsen i 1934, var han en sentral person. Det var Lutze som først informerte Adolf Hitler om at fløyen rundt Ernst Röhm og deres venstreorienterte syn kunne føre til en andre revolusjon. Etter utrensningen ble han utnevnt til SA-Stabschef. Da Hitler personlig var Oberste SA-Führer var det stabssjefen som var den faktiske kommandant. 

## Død
Han døde i en bilulykke 2. mai 1943, og ble posthumt tildelt Den germanske orden, som var Det tredje rikes høyeste utmerkelse. 

## Referanser


## Eksterne lenker
* 
*
60 meter

**60 meter** representerer en sprintøvelse innen friidrett og utgjør den mest vanlige sprintdistansen for aldersbestemte klasser. Mange er kjent med denne distansen fra skoleidrettsdager og lignende arrangementer. Utrente talenter har ofte suksess på 60 meter, men kan møte utfordringer på den siste delen av en 100 meter. Denne utfordringen kan imidlertid enkelt overvinnes gjennom dedikert trening.

For seniorløpere er 60 meter en sjelden utendørskonkurranse. I stedet fungerer 60-meteren som erstatning for 100 meter som mesterskapsøvelse og en offisiell rekordøvelse for innendørs friidrettskonkurranser. Sammenlignet med 100 meter favoriserer 60 meter kortvokste sprintere med kraftig muskulatur og høy løpsfrekvens.

Denne distansen er også vanlig i trenings- og testløp, og brukes også for å måle hastigheten hos utøvere i andre idretter.

60 meter var en olympisk øvelse under lekene i Paris i 1900 og St. Louis i 1904.

## Olympiske medaljevinnere på 60 meter

### Topp ti i verden – menn
(Oppdatert per 12.01.2024)

### Topp ti i verden – kvinner
(Oppdatert per 12.01.2024)

### Topp ti i Norge – menn
(Oppdatert per 12.01.2024)

### Topp ti i Norge – kvinner
(Oppdatert per 12.01.2024)

## Referanser


## Eksterne lenker
* All-time men's indoors best 60 metres from alltime-athletics.com
Amazon.com

**Amazon.com, Inc.** er et amerikansk IT-selskap. Selskapet driver elektronisk handel over Internett, og eier blant annet Alexa Internet, A9.com og Internet Movie Database (IMDb). Selskapet er kjent for å ha revolusjonert netthandelen og gjort den til en av de mest lønnsomme industriene i verden i dag. I tillegg driver selskapet den omfattende skytjenesten .

## Historie
Amazon.com ble grunnlagt som Cadabra.com i 1994 av Jeff Bezos som fikk ideen om å selge bøker online. Selve selskapet kom i gang i 1995. Den første boken Amazon solgte var *Fluid Concepts and Creative Analogies: Computer Models of the Fundamental Mechanisms of Thought* av Douglas Hofstadter. 

Selskapet skiftet navn til Amazon.com, ettersom Cadabra kunne mistolkes som *cadaver* (= kadaver), og ble i stedet oppkalt etter verdens største elv i volum, Amazonas, som passet bra med tanke på at selskapet skulle vokse til å bli et av verdens største IT-selskaper mot slutten av 90-tallet. 

I 1999 hadde selskapet nådd sin absolutte topp på børsen, men ble kort tid etter rammet av dot-com boblen i mars 2000. Selskapet overlevde finansboblen, og var innen 2002 tilbake på rett kjøl. Selskapet har gått over til å selge alt mulig, ikke bare bøker, og det varierer fra DVD-er til kjøkkenutstyr. 

I starten av april 2008 hadde selskapet en markedsverdi på ca. 32 milliarder dollar (rundt 160 milliarder kroner).

I 2019 kom Amazon på listen *Dirty Dozen* over USAs farligste arbeidsplasser.

## Varehus

Selskapet har store varehus i Nord-Amerika, Europa og Asia. I Europa er de stort sett plassert i England, men også i Tyskland og Frankrike. Varer leveres omtrent verden over. Selskapet har dessuten forskjellige nettsider for forskjellige land, og det er Canada, England, Tyskland, Østerrike, Frankrike, Kina og Japan som for øyeblikket har sine egne sider.

## Datterselskap
Selskapet har gjennom årene kjøpt flere teknologiselskaper, disse inkluderer i dag:
*1998: IMDb, PlanetAll
*1999: Alexa Internet 
*2004: Joyo.com 
*2005: BookSurge, Mobipocket.com, CreateSpace
*2006: Shopbop
*2007: dpreview.com
*2014: Twitch.tv

I januar 2008 kjøpte Amazon lydbok-produsenten audible.com for 300 millioner dollar.

## Referanser


## Eksterne lenker
* 
*
Cygwin

**Cygwin** er en samling av fri programvare som består et bibliotek som implementerer POSIX for Microsoft Windows, samt flere verktøy og programmer. Dette gir et Unix-lignende miljø med blant annet kompilatoren GCC og unix-skallet Bash i Windows. Cygwin gjør det lettere å porte programmer fra Linux og andre Unix-lignende systemer til Windows. Cygwin-biblioteket er utviklet av Red Hat.

## Cygwin/X

Cygwin/X er et prosjekt som porter vindussystemet X til Cygwin, som gjør det mulig å kjøre programmer med et GUI under Cygwin. Dette har ført til blant annet KDE-Cygwin. GNOME er også porter til Cygwin/X.

## Lisensiering
Cygwin er lisensiert under GPL-lisensen, men Red Hat tillater også at biblioteket linkes med programmer som er utgitt under andre OSI-godkjente lisenser. De som vil lage proprietær programvare som benytter seg av cygwin-biblioteket må kjøpe en lisens for dette fra Red Hat. 

## Referanser


## Eksterne lenker
* 
*
Spillefilm

En **spillefilm** er en film med dramatisk handling basert på et manuskript og roller som utføres av instruerte skuespillere med detaljerte sceneanvisninger og forberedt dialog. En spillefilm produseres av en filmprodusent og regisseres av en filmregissør. Spillefilmer slippes vanligvis først på kino, deretter på video fulgt av TV.

Spillefilm brukes særlig om helaftens fiksjonsfilmer, det vil si med en varighet på rundt en og en halv time eller mer, i motsetning til kortfilmer.

Den største produksjonen av spillefilmer foregår i Hollywood i USA og Bollywood i India.

## Se også

*Filmhistorie
*Filmteori
*Filmproduksjon
*Fiksjonsfilm
*Kortfilm
*Novellefilm
*Langfilm

## Eksterne lenker
* Om spillefilm på NDLA
Coop Norden

**Coop Norden AB** var et svensk selskap som ble eid av svenske Kooperativa Förbundet (42&nbsp;%), danske FDB (38&nbsp;%) og norske Coop Norge SA (tidligere Coop NKL) (20&nbsp;%). Selskapet ble etablert i 2001. Hovedkontoret lå i Stockholm.

Selskapet hadde tre datterselskaper:

* Coop Norge
* Coop Sverige
* Coop Danmark

## Kjeder
Coop Norden hadde 2 felles samarbeidene kjeder mellom alle datterselskapene gjennom selskapet fra 2001 til fisjonen i 2007.

Kjedene var:

* Coop extra
* Power Coop

## Fisjon
På et styremøte den 19. desember 2007 ble det vedtatt å fisjonere selskapet. Industrivirksomheten, eierskapet til butikkjedene og grossistvirksomheten ble kjøpt tilbake av de respektive landenes organisasjoner. Coop Norge Handel fortsetter som et datterselskap av Coop Norge. Coop Norge gikk fra å være eier av Coop Norden AB og interesseorganisasjon for norske samvirkelag til å bli et dagligvarekonsern med en omsetning på drøyt 33 milliarder kroner (budsjettall 2008).

Det nordiske samarbeidet fortsetter gjennom det nyopprettede innkjøpsselskapet Coop Trading A/S, hvor landene skal ha like eierandeler.
Server (andre betydninger)

**Server** kan referere til:

* Server, datamaskin eller programvare som tilbyr tjenester til andre datamaskiner over nettverk
** Dedikert server
** Proxytjener
** Virtuell privat server
** Webserver
* Server-forliset, da den kypriotisk-registrerte lastebåten MS «Server» grunnstøtte ved Hellisøy fyr
* Servering, arbeidet som utføres av en servitør
* Tennis serve
José Pereira de Lacerda

** José Pereira de Lacerda ** (født 7. juni 1662 i Castello de Moura ved Évora i Portugal, død 28. september 1738 i Faro) var en av den katolske kirkes kardinaler. Han var biskop av Faro fra 1716.

Han ble kreert til kardinal den 29. november 1716 av pave Klemens XI.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531
* Kardinal Giovanni Michele Saraceni (1498-1568) *1536
* Pave Pius V (1504-1572) *1556
* Kardinal Iñigo Avalos de Aragón (1535-1600) *1566
* Kardinal Scipione Gonzaga (1542-1593) *1585
* Patriark Fabio Biondi (Blondus de Montealto) (-1618) *1588
* Kardinal Maffeo Barberini (1468-1544) *1604
* Kardinal Cosimo de Torres (1584-1642) *1621
* Kardinal Francesco Maria Brancaccio (1592-1565) *1627
* Biskop Miguel Juan Balaguer Camarasa (1598-1663) *1635
* Pave Alexander VII (1599-1667) *1635
* Kardinal Neri Corsini (1624-1678) *1652
* Biskop Francesco Ravizza (1615-1675) *1667
* Kardinal Veríssimo de Lencastre (1615-1692) *1671
* Biskop João de Sousa (1647-1710) *1684
* Biskop Álvaro de Abranches e Noronha (1661-1776) *1694
* Biskop Nuno da Cunha e Ataíde  (1664-1750) *1706
* Kardinal *José Pereira de Lacerda* (1662-1738) *1716

## Referanser


## Eksterne lenker
* Biografi på The Cardinals of the Holy Roman Church
João da Motta e Silva

** João da Motta e Silva ** (født 14. august 1685 i Castelo Branco ved Guimarães i Portugal, død 4. oktober 1747 i Lisboa) var en av Den katolske kirkes kardinaler. Han var første statssekretær (tilsvarende statsminister) fra 1736 og til sin død.  

Han ble kreert til kardinal den 26. november 1727 av pave Benedikt XIII.

## Referanser
Filippinenes provinser

**Filippinenes provinser** omfatter administrative undernasjonale enheter på Filippinene. Disse er igjen videre inndelt i kommuner og spesielle bykommuner.

## Liste

 20. februar 1995 ble det vedtatt ved lov å dele Isabela i to: Isabela del Norte og Isabela del Sur. Delingen ble aldri foretatt.

 Negros del Norte ble skapt av Negros Occidental 3. januar 1986. Kreasjonen ble vedtatt grunnlovsstridig  11. juli 1986 og ble omgjort 11. august 1986.
Apoptose

**Apoptose** betegner det fenomen at celler i en kropp begår «selvmord». Cellen krymper seg selv, og bryter ned kjernen (der arvestoffet hos de eukaryote organismene ligger) og mitokondriene (cellens «kraftverk»). De fragmenterte restene av cellen blir spist av fagocytter, hvite blodceller. Eksempler på apoptose er når rumpetroll skal kvitte seg med halen, celler i løvstilken dør for at bladene skal falle av og i menneskefosterets utvikling når det kvitter seg med vevet mellom fingrer og tær.
25th Hour

***25th Hour*** er en film fra 2002 av Spike Lee, med Edward Norton, Philip Seymour Hoffman, Barry Pepper, Rosario Dawson, Anna Paquin og Brian Cox i hovedrollene. Filmen er basert på boka *The 25th Hour* av David Benioff.

Norton spiller narkotikalangeren «Montgomery Brogan», som har et siste døgn i frihet før han skal sone en dom på syv år. Filmen tar for seg dette døgnet.

## Rolleliste

## Soundtrack
Originalmusikken er komponert og framført av Terence Blanchard. Hollywood Records slapp den på skive 14. januar 2003. 

Andre låter som spilles i filmen, men ikke er med på den skiva er :
# Big Daddy Kane – *Warm It Up, Kane
# [[Craig Mack]] – *Flava in Ya Ear*
# Olympic Runners – *Put the Music Where Your Mouth Is*
# [[Grandmaster Melle Mel]] – *White Lines (Don't Don't Do It)*
# [[Liquid Liquid]] – *Cavern*
# [[Cymande]] – *Bra*
# [[Cymande]] – *Dove*
# [[Cymande]] – *The Message*
# [[Bruce Springsteen]] – *The Fuse''

## Eksterne lenker

*
Suede (album)

***Suede*** er debutalbumet til den engelske britpop-gruppen Suede.

## Sporliste
# «So Young» (3:38)
# «Animal Nitrate» (3:27)
# «She's Not Dead» (4:33)
# «Moving» (2:50)
# «Pantomime Horse» (5:49)
# «The Drowners» (4:10)
# «Sleeping Pills» (3:51)
# «Breakdown» (6:02)
# «Metal Mickey» (3:27)
# «Animal Lover» (4:17)
# «The Next Life» (3:32)

## Eksterne lenker
*
Dell

**Dell** er en amerikansk produsent og markedsfører av datamaskinvare, grunnlagt i 1984 av Michael Dell. Dell var verdens største produsent av datamaskiner, men er nå forbigått av Hewlett-Packard. Dell har både Intel og AMD-prosessorer i sine maskiner. Dell selger også produkter og tilbehør som lagringsenheter, kamera, servere, programvare og nettverksswitcher fra andre produsenter. Hovedkontoret til Dell er i Austin i Texas. I 2008 kjøpte Dell opp Alienware, som spesialiserer seg innenfor spilldatamaskiner.
## Referanser


## Eksterne lenker
* 
*  Norsk nettsted
Det samfunnsvitenskapelige fakultet (UiO)

**Det samfunnsvitenskapelige fakultet** (SV) ved Universitetet i Oslo tilbyr forskning og undervisning i samfunnsvitenskapene. Fakultetet ble etablert i 1963 og har i dag ca. 510 vitenskapelig ansatte og 4840 studenter. Etter å ha vært spredt ut på forskjellige steder de første årene ble fakultetet i 1967 samlet under ett tak i Eilert Sundts hus på Blindern. I 2002 ble Psykologisk institutt flyttet til egne bygninger i Forskningsveien. Fakultetet tilbyr både bachelor- og mastergrader, i tillegg til årsenheter og profesjonsstudier.

## Enheter
* Institutt for sosiologi og samfunnsgeografi (ISS) 
* Institutt for statsvitenskap (ISV)
* Psykologisk institutt (PSI)
* Sosialantropologisk institutt (SAI)
* Økonomisk institutt (ØI)
* Senter for teknologi, innovasjon og kultur (TIK)
* ARENA - Senter for europaforskning
* C-REX  - Senter for ekstremismeforskning: høyreekstremisme, hatkriminalitet og politisk vold

* INTRASIT
* UiO Energi
* OSIRIS - Oslo Institute for Research on the Impact of Science
* LCBC - Centre for Lifespan Changes in Brain and Cognition
* RITMO Senter for tverrfaglig forskning på rytme, tid og bevegelse
* PROMENTA

## Se også
* Liste over professorer ved Det samfunnsvitenskapelige fakultet (UiO)
* Universitetsbiblioteket i Oslo

## Eksterne lenker
* Det samfunnsvitenskapelige fakultet
Radio Tønsberg

**Radio Tønsberg** er en lokalradiostasjon i Vestfold, eid av Jærradiogruppen, startet 10. juni 1998. Stasjonen sender hele døgnet og spiller hovedsakelig populærmusikk. 

Radiostasjonen eier og drifter også Radio Sandefjord. 

## Eksterne lenker
* Virksomhetens nettsted
* Radio Tønsberg nettradio
Jan Eliasson

**Jan Eliasson** (født 17. september 1940) er en svensk diplomat. Siden 2000 har han vært Sveriges ambassadør i USA. I september 2005 tiltrådte han stillingen som president for FNs generalforsamling. 27. mars 2006 ble han utnevnt til utenriksminister i Sverige.

## Biografi
Jan Eliasson er født og oppvokst i Göteborg. Han var utvekslingsstudent i Indiana i USA 1957–58 og er utdannet i økonomi.

I 1965 ble han ansatt i det svenske utenriksdepartementet, og tjenestegjorde utenlands i blant annet Paris, Bonn og Washington. I perioden 1983–1987 var han sjef for utenriksdepartementets politiske avdeling.

1980–86 deltok han i FNs meklingsoppdrag i krigen mellom Iran og Irak. 1988–92 var han Sveriges FN-ambassadør i New York, 1992–94 var han leder av FNs kontor for koordinering av humanitær innsats. I 1994–99 var han kabinettsekretær i UD, og siden 2000 har han vært Sveriges ambassadør i Washington, D.C., i USA.

## Priser
* Årets göteborgare 1997

## Referanser


## Eksterne lenker
* 
* 
* 
* 
* UD: Intervju med Jan Eliasson
CinemaScope

**CinemaScope** er et filmformat med et sideforhold på 2,35:1.

Opprinnelig var CinemaScope et varemerke for en bredformatteknikk med enda bredere bilde, men siden 1957 har Scope og alle dets kloner (Panavision, Technirama osv.) holdt seg til 2,35-formatet.

Scope-formater fotograferes på vanlig 35mm-film, men ved hjelp av en anamorfisk linse presses bildet sammen i bredden for å passe inn i en 1,37:1-bilderute. I kinosalen blir det så «strukket» ut igjen til sitt riktige format.

## Se også
*35mm-film
*70mm-film
*Anamorfisk bredformat
*Bredformat
*Pan & scan

## Eksterne lenker
* The American WideScreen Museum. «CinemaScope»
Bredformat

**Bredformat** (eng. *widescreen*) er betegnelsen på filmformater som har bredere bilderute enn 1,37:1 (bredde/høyde).

35mm-film, som er vanlig i kinoproduksjon, har et breddeforhold på 1,37 ganger høyden (til sammenligning er et fjernsynsbilde 1,33:1). For å gjøre bildet bredere, blir toppen og bunnen *maskert* &ndash; enten ved at svarte striper er innfelt i filmrullen, eller ved at lerretet delvis tildekkes i kinosalen.

I Europa har formatet 1,66:1 vært vanlig, mens amerikansk kinofilm lenge har operert med 1,85:1. I dag er sistnevnte mest brukt begge steder. TV-apparater i det brede 16:9-formatet ligger omtrent midt mellom disse to. Filmformater fra 2:1 og utover benytter andre teknikker og kalles som regel CinemaScope.

## Se også
*Sideforhold
*Anamorfisk bredformat
*Cinerama
*CinemaScope
*Pan & scan

## Eksterne lenker
* The American WideScreen Museum - Aspect Ratio and Useable Image Area
FNs generalforsamlings president

**FNs generalforsamlings president** velges av FNs generalforsamlings representanter, altså av alle FNs medlemsland, på årlig basis. 

## Fotnoter og referanser


## Eksterne lenker
*
Jonathan Netanyahu

**Yonatan «Yoni» Netanyahu** (hebraisk ) (født 13. mars 1946, død 4. juli 1976) var en israelsk offiser.

Han var sammen med sine to brødre, Iddo og senere statsminister Benjamin Netanjahu, medlem av Israels forsvars elitestyrke Sayeret Matkal. Han gjorde seg bemerket under Jom kippur-krigen.

Han ble drept under Operasjon Entebbe på Entebbe internasjonale lufthavn i Uganda, hvor israelske militære styrker reddet gisler etter en flykapring. Han ledet angrepet og var den eneste israelske soldaten som ble drept.

## Referanser


## Eksterne lenker
* 
*
Olympen

**Olympen** kan referere til:

* Olympos – fjell i Hellas, kjent som gudenes bolig
* Olympen (restaurant) – serveringssted i Oslo
Fred Kavli

**Fred Kavli** (født *Fridtjof Kavli*, 1927–2013) var en amerikansk fysiker, oppfinner, forretningsmann og filantrop. Han var født, oppvokst og utdannet i Norge, og ble amerikansk borger på 1960-tallet.

## Bakgrunn
Kavli vokste opp som bondesønn på Moen gård i Eresfjord i Romsdal, og hadde tre eldre søsken, Inger, Aslak og Ingvarda. Fred gikk på Firda landsgymnas på Sandane i Gloppen kommune. Etter sivilingeniørutdannelse på fysikklinja ved Norges tekniske høgskole i Trondheim, emigrerte han til USA i 1956. Som nyutdannet ingeniør fikk Kavli arbeid i sensorindustrien, i et selskap som laget sensorer til Atlasraketten, som fraktet den første amerikanske astronaut ut i verdensrommet. Etter to år var han blitt sjefingeniør. I 1958 startet han selskapet Kavlico Corporation i Moorpark i California. Under hans ledelse utvikla firmaet seg til en av verdens ledende produsenter av sensorer til kjøretøyer, fly og romfartøyer, samt til annen industriell apparatur.

Han ble amerikansk statsborger på 1960-tallet.

## Kavliprisen og støtte til forskning
Etter i 2000 å ha solgt seg ut av Kavlico for to og en halv milliard kroner, opprettet Kavli en stiftelse – Kavli Foundation – som skal finansiere tre forskningspriser innafor astrofysikk, nevrovitenskap og nanovitenskap. Kavliprisene skal deles ut av Kavli Foundation og Det Norske Videnskaps-Akademi i fellesskap. Hver av priskomitéene har fem medlemmer – lederen skal være norsk. Prisene er hver på 1 million amerikanske dollar, og utdeles annethvert år fra 2008.

Kavli er også kjent for donasjoner til forskningsinstitutter. Det første Kavli-instituttet ble knyttet til University of California, Santa Barbara tidlig på 2000-tallet. I 2004 alene donerte Kavli 100 million dollar til forskningsinstitutter i USA og Nederland. I dag har stiftelsen finansiert 17 forskningsinstitutter i USA, Europa, Japan og Kina, det siste så sent som sommeren 2013. Ett av fire institutter innenfor nevrovitenskap ble lagt til NTNU. Fagfeltet teoretisk fysikk er lagt til blant instituttene. Renommerte universiteter som nå har Kavli-institutter inkluderer Stanford University, Massachusetts Institute of Technology, University of Cambridge og Harvard University.

## Utmerkelser
20. juni 2006 kom det pressemelding om at Kavli hadde blitt utnevnt til kommandør med stjerne av Den Kongelige Norske Fortjenstorden for *fremragende innsats for [[Norge]] og for [[menneske]]heten.* Utmerkelsen ble delt ut ved høytidelig anledning den 19. juni 2006 av kansellisjef Øystein Braathen.

I 2008 ble han kreert til æresdoktor ved Norges teknisk-naturvitenskapelige universitet (NTNU).

Fred Kavli har også fått et bygg oppkalt et bygg etter seg ved Olav Kyrres gate 9 i Trondheim, med navn Fred Kavli-bygget. Det medisinske fakultet ved NTNU har mye av sin virksomhet i dette bygget.

## Se også
* Liste over kjente elever ved Firda videregående skole

## Referanser


## Eksterne lenker
* Kort biografi på engelsk 
* Fred Kavli: Den nye Nobel ''(Verdt å vite – NRK P2)''
Open Source Initiative

**Open Source Initiative** (**OSI**) er en ideell organisasjon som jobber for å promotere programvare med åpen kildekode. Organisasjonen ble grunnlagt i 1998 av Bruce Perens og Eric S. Raymond.

## Referanser


## Eksterne lenker
*
OSI

**OSI** kan være forkortelse for:

* Open System Interconnection. Se OSI-modellen.
* Open Source Initiative
* Oslostudentenes Idrettsklubb
* Office of Special Investigations
* OSI (band)
* IATA-koden for Osijek lufthavn i Kroatia
Kristin Moe

**Kristin Heidi Elisabeth Moe** (1954–2023) var en norsk kommunikasjons&shy;rådgiver og politiker (H). 

Hun hadde eksamener i juridiske emner med arbeidsrett som spesialfag fra Universitetet i Oslo. Hun var styreleder i Forbrukerrådet 1984–1993 og styremedlem i Kredittilsynet 1986–1993. Moe var konsulent i JURK, ansatt i Bergen Bank, personal&shy;rådgiver, organisasjons&shy;konsulent og markeds&shy;rådgiver i Det Norske Veritas, informasjons&shy;direktør i Oslo kommune og vise&shy;administrerende direktør i Nissen-Lie Consult.

I 1990-årene var hun programleder på TV, blant annet i talkshowet *[[For åpen scene]]* på TVNorge. I 1989 etablerte hun seg som kommunikasjons&shy;rådgiver med eget firma.

Moe var leder i Asker Unge Høyre, leder i Asker Høyre, medlem av Asker kommunestyre og formannskap 1984–1987, pressesekretær for byrådsleder Hans Svelland i Oslo kommune 1986–1987 og vara&shy;representant til Stortinget fra Akershus 1989–1993.

Moe var også rallyentusiast. I 1985 deltok hun i på racingskole i Brands Hatch i England, og i januar 1989 bestod hun bilsportforbundets debutantkurs for rallylisens.

## Referanser


## Eksterne lenker
*
Webdesign

**Webdesign** er design av innhold for verdensveven (*[[Engelsk språk|en.]]* World Wide Web). Termen henviser vanligvis til den brukergrensesnittsutviklingen ved hjelp av bilder, CSS og XHTML eller HTML.

## Historie
Et viktig element i webdesign er såkalte markeringsspråk, som lar en bestemme hvordan elementer på en nettside skal se ut. Den første utgaven av HTML var svært enkel, kun med mulighet for enkle typografiske virkemidler som overskrifter og avsnitt, samt mulighet for å lage hyperlenker. Etter hvert så man nødvendigheten av mer avansert funksjonalitet, og man fikk støtte for å legge til f.eks bilder, tabeller, skjemaer mm. Tabeller var opprinnelig tenkt brukt til visning av tabulære data, men ble raskt omfavnet av designere, som så en mulighet for å benytte tabeller til å lage, etter datidens standard, avansert layout. Bruk av tabeller for layout ble  sett på som misbruk av tabeller, og nye standarder som CSS, som gir designeren mye større kontroll over layout på en nettside har gjort at tabeller kun i begrenset grad blir benyttet for layout i dag. Et større fokus på tilgjengeliggjøring for bl.a svaksynte har også vært en pådriver i denne overgangen. 

## Generelt
Selve begrepet *webdesign* har blitt omdefinert flere ganger, og fra å ha én webdesigner som tok seg av hele prosessen fra konseptutvikling/design, til ferdigstillelse av nettstedet i HTML, så har det etter hvert vokst frem en hel industri som spesialiserer seg innen utvikling for web. Selv på helt enkle nettsteder kan det være flere personer involvert i prosessen. Som minimum har man ofte en designer som skisserer hvordan nettstedet skal se ut. Disse skissene leveres videre til en utvikler som setter opp nettstedet ved hjelp av HTML/CSS, og eventuelt implementerer designet i et innholdsstyringssystem (CMS), som gjør det lett for ikke-tekniske brukere å gjøre oppdateringer av innholdet på nettstedet.

## Kvalitet
Det er 6 viktige elementer som må være på plass for at brukeren skal få ut verdien av en nettside. Morville-modellen definerer disse elementene som: Findability (gjenfinnbart), accessibility (tilgjengelighet), desirability (attraktivt), usability (brukervennlig), credibility (troverdig) og usefullness (nyttig.) Peter Morville er kjent for å være opphavsmann til fagområdet informasjonsarkitektur, og er en talsmann for den viktige rollen søke- og gjenfinningsmuligheter spiller for brukernes opplevelse av nettstedets kvalitet.

## Utforming
Det finnes ingen fasit på hvordan man skal utforme en nettside, men to populære metoder er lange eller korte nettsider. Lange nettsider tilsier at brukeren må scrolle for å finne informasjonen under den såkalte above the fold. Korte nettsider derimot har forøvrig informasjonen øverst på nettsiden og linker flere undersider for en mer detaljert beskrivelse av informasjonen.

## Referanser


## Eksterne lenker
* Kast deg ut i tilgjengelighet – En gratis bok om hvordan man kan gjøre webloggen eller nettstedet sitt mer tilgjengelig for ekte mennesker med ekte tilgjengelighets-problemer, på 30 dager.
Bordtennis

**Bordtennis**, eller **pingpong**, er en av verdens mest populære sporter.

Bordtennis er en racketsport som spilles, vanligvis innendørs, av to (herresingel, damesingel) eller fire (herredobbel, damedobbel, mixed). Spillerne slår med små racketer som består av en treplate som er kledd med pålimt gummi.  Spillet foregår på en bordplate med nett på midten. Spillerne slår den lette ballen over nettet som deler spilleflaten i to like store deler. Ballen er en liten hul ball laget av plastikk. Den er hvit eller orange med diameter på 40 mm og vekt 2,7 gram.

Bordtennis spilles som oftest i sett. Man spiller  5 eller 7 sett der man går til 11 poeng. Man må vinne med to poeng i hvert sett.

Spilleområdet bør være minst 10 m langt, 5 m bredt og 4 m høyt. 
I mesterskapsklasser skal spilleområdet i de avsluttende runder være minst 12m langt, 6m bredt og 4m høyt.

Bordtennis ble en olympisk sport under Sommer-OL 1988.

På verdensbasis er bordtennis den nest største individuelle idrettsgren med 202 særforbund og ca. 300 millioner aktive spillere. VM i bordtennis er en av verdens største sportsbegivenheter uansett sport og blir tv-sendt til over 350 millioner hjem. 

Kina er det verdensledende landet i bordtennis, men også Sveriges herrelandslag er blant de beste.

## Referanser




## Eksterne lenker
* 
* Norges Bordtennisforbund
Bedre død enn rød

**«Bedre død enn rød»** antikommunistisk slagord først brukt under andre verdenskrig på tysk i formen *Lieber tot als rot* og senere under den kalde krigen av USA som *Better dead than red*. 

På tysk skal slagordet først ha blitt brukt av den nazistiske propagandaministere Joseph Goebbels mot slutten av krigen for å motivere tyske soldater og sivile til kamp mot de fremadstormende sovjetiske styrkene. Goebbels etterlevde selv sin egen oppfordring ved å velge selvmord for seg og sin familie da sovjetrusserne inntok Berlin.

Den engelske versjonen kommer sannsynligvis fra den tyske, men kan også ha oppstått uavhengig av denne. Slagordet var flittig brukt i USA i 1950-årene, en tid da den amerikanske regjeringen og det parlamentariske flertallet anført av blant annet antikommunisten Joseph McCarthy gikk hardt til angrep på mistenkte kommunistsympatisører. Mot-slagordet *Better red than dead* ble brukt av andre.

Slagordet finner stadig nye bruksområder, og i USA, hvor det fra 2000-tallet er blitt vanlig å farge områder der velgerne stemmer på Det demokratiske partiet, blått på kartet, og områder som velger Det republikanske partiet rødt, er *Better dead than red* til stadig brukt av demokrater.

I Norge har slagordet ofte blitt brukt i valgkampsammenheng av de borgerlige partienes ungdomsorganisasjoner. I 1980-årene ble slagordet brukt på kampanjemateriell som støttet norsk NATO-medlemskap. For Unge Høyre var «Heller død enn rød» et yndet slagord i valgkampen før stortingsvalgene både i 2005 og 2009. Unge Høyre valgte etter massedrapene på Utøya i 2011 å gå helt bort fra dette slagordet.

## Referanser
The Quarrymen

**The Quarrymen** var et britisk band som ble dannet i Liverpool sent i 1956 av John Lennon. Gruppen er mest kjent som bandet som etter hvert ble til det The Beatles. 

## Historie
The Quarrymen var John Lennons band fra skoledagene. Bandet spilte hovedsakelig skiffle-musikk inspirert av det britiske 50-tallsidolet  Lonnie Donegan. Lennon startet bandet, som i utgangspunktet skulle hete "the Black Jacks", sammen med sin venn, Pete Shotton. The Quarrymen  spilte på en hagefest 6. juli 1957, hvor John Lennon møtte Paul McCartney for første gang. John Lennon var da 16 og Paul var 15 år. Paul viste John noen gitargrep han ikke kunne, noe som etter sigende imponerte John. Den opprinnelige gruppen hadde liten erfaring og enkelt utstyr, men med Paul fikk de en med litt mer talent på gitar. 6. februar, året etter, ble også den noe yngre George Harrison med i gruppen, noe som ytterligere styrket gruppens ferdigheter på gitar. George var en skolekamerat av Paul. Inntil 1959 var de kun et skoleband, men de tre i bandet fortsatte å spille sammen da de sluttet på skolen det året.

Lennon begynte samme år ved Liverpool College of Art hvor han ble kjent med Stuart Sutcliffe, en ung student med ambisjoner om å bli kunstmaler. Lennon overtalte Sutcliffe til å kjøpe seg en bassgitar, og dermed bli med i gruppa med lovnad om at de skulle lære ham å spille. Han spilte alltid med ryggen til publikum den første tiden. Etter litt problemer lyktes de også å få på plass en trommeslager, Johnny Hutchinson. Besetningen på fem spilte som oppvarmingsband en tid, før de skiftet navn til *The Silver Beetles* og var med på en kort turne i Skottland som oppvarmingsband for Johnny Gentle. I Silver Beatles ble Hutchinson erstattet med Pete Best. Rett etter kalte de seg kun for The Beatles.

Den originale bandbesetningen inkluderte Lennon, Eric Griffiths (gitar), Colin Hanton (trommer), Rod Davis (banjo), Pete Shotton (vaskebrett) og Len Garry (bass). Senere medlemmer var Ken Brown (elektrisk gitar),  John Duff Lowe (piano), George Harrison (gitar), Paul McCartney (gitar og sang), Bill Smith (bass), Ivan Vaughan (bass) og Nigel Whalley (bass).

## Litteratur
* Donald Clarke, *The Penguin Encyclopedia Of Popular Music*, (London: Penguin, 1989)
* Hunter Davies, *The Quarrymen*, (London: Omnibus Press, 2001)
* Andy Davis, 'Inside The Beatles Anthology', *Record Collector*, November 1995
* Bill Harry, *The Ultimate Beatles Encyclopedia*, (London: Virgin Publications, 1992)
* John Lennon, *In His Own Write*, (London: Jonathan Cape, 1964)
* Mark Lewisohn, *The Beatles Live!*, (London: Pavilion Books, 1986)
* Pete Shotton and Nicholas Shaffner, *John Lennon – In My Life*, (New York: Stein and Day, 1983)

## Eksterne lenker
* 
* 
* Catherine E. Doyle: "From Blackjacks to Beatles: How the Fab Four Evolved"
* The Quarry Men's First Recordings
* Ken Brown
* VH1 Biography of The Quarrymen
José Manuel da Câmara d’Atalaia

**José Manuel da Câmara d'Atalaia** (født 25. desember 1685 i Lisboa i Portugal, død 9. juli 1758 i Atalaia) var en av Den katolske kirkes kardinaler. Han var patriark av Lisboa fra 1754. 

Han ble kreert til kardinal den 10. april 1747 av pave Benedikt XIV. 

Utslitt etter å ha forsøkt å stå imot markien av Pombals antijesuittiske politikk trakk han seg tilbake til Atalaia nær Lisboa, der han døde tre dager etter pave Klemens XIII valg.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Flavio Chigi den eldre (1631-1693) *1686
* Kardinal Giovanni Antonio Guadagni, O.C.D. (1674-1759) *1724
* Kardinal Luca Melchiore Tempi (1688-1762) *1736
* Kardinal *José Manuel da Câmara d’Atalaia* (1685-1758) *1754

## Referanser
Francisco da Saldanha da Gama

**Francisco da Saldanha da Gama** (født 20. mai 1723 i Lisboa i Portugal, død 1. november 1776 i Lisboa) var en av Den katolske kirkes kardinaler. 
## Kardinal
Han ble etter påtrykk fra marki de Pombal kreert til kardinal den 5. april 1756 av pave Benedikt XIV. Noen tittelkirke fikk han ikke; han var for likegyldig til romerske anliggender til at det ble praktisk mulig.

Den 1. april 1758 ble et skriv innhentet fra den aldrende pave Benedikt XIV som utnevnte Saldanha, på anbefaling av den egenrådige marquis de Pombal, til å etterforske beskyldninger fremført i Josef I av Portugals navn mot jesuittordenen. Dermed ble han visitator av jesuittene i Portugal og i Øst- og Vest-Indien. Han var en uttalt motstander av ordenen: Uten å bry seg om å besøke jesuitthusene erklærer han dem som 'korrupsjonsreir'. Ingen bevisstykker ble fremlagt for den apostoliske nuntius som bad ham om det, og ingen rapport om hans kanoniske besøk ankommer til Roma.

Han var ved marki de Pombals hjelp gjort til patriark av Lisboa i 1759.

Han ville ikke være brydd med å delta i noen av de tre konklavene han hadde sin plass i, verken i konklavet i 1758, hvor pave Klemens XIII ble valgt, eller i det følgende i 1769 (valg av pave Klemens XIV) eller til slutt i det av 1774-1775 (valg av pave Pius VI).

Han døde 1. november 1776, tjueen år etter jordskjelvet i Lisboa, og ble er gravlagt i Jerónimos-klosteret.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531.
* Kardinal Giovanni Michele Saraceni (1498-1568) *1536
* Pave Pius V (1504-1572) *1556
* Kardinal Iñigo Avalos de Aragón (1535-1600) *1566
* Kardinal Scipione Gonzaga (1542-1593) *1585
* Patriark Fabio Biondi (Blondus de Montealto) (-1618) *1588
* Kardinal Maffeo Barberini (1468-1544) *1604
* Kardinal Cosimo de Torres (1584-1642) *1621
* Kardinal Francesco Maria Brancaccio (1592-1565) *1627
* Biskop Miguel Juan Balaguer Camarasa (1598-1663) *1635
* Pave Alexander VII (1599-1667) *1635
* Kardinal Neri Corsini (1624-1678) *1652
* Biskop Francesco Ravizza (1615-1675) *1667
* Kardinal Veríssimo de Lencastre (1615-1692) *1671
* Biskop João de Sousa (1647-1710) *1684
* Biskop Álvaro de Abranches e Noronha (1661-1776) *1694
* Biskop Nuno da Cunha e Ataíde (1664-1750) *1706
* Kardinal Tomás de Almeida (1760-1754) *1707 
* Erkebiskop José Dantas Barbosa (1703-1770)*1743
* Kardinal *Francisco da Saldanha da Gama* (1723-1776) *1759 

## Referanser


## Eksterne lenker
* Biografi på The Cardinals of the Holy Roman Church
DNSAP

**DNSAP** kan vise til:

* Danmarks Nationalsocialistiske Arbejderparti - Danmarks Nationalsocialistiske Arbejderparti
* Deutsche Nationalsozialistische Arbeiterpartei - NSDAPs søsterparti i Østerrike
* Deutsche Nationalsozialistische Arbeiterpartei 1919–1933

## Se også
*NSDAP
SS-Anwärter

**SS-Anwärter** er den nest laveste paramilitære grad som ble brukt i Schutzstaffel (SS). Den ble gitt til rekrutter som hadde blitt godkjent som kandidat til medlemskap; den lavere graden SS-Bewerber ble mellom 1942 og 1945 gitt til de som ble vurdert som kandidater. Navnet på graden kan oversettes med «rekrutt» eller «kandidat». Anwärter ble også brukt for å omtale de som var kandidater til medlemskap i NSDAP.

Den som hadde graden SS-Anwärter gjennomgikk en prøveperiode, og kunne etter denne oppnå fullt medlemskap og bli SS-Mann, menig soldat. Rangen ble innført i 1932, men allerede siden 1925 hadde den blitt brukt som en tittel på kandidater.

Prøveperioden varte normalt minst ett år. I tillegg til fysisk fostring var det omfattende politisk indoktrinering, og kandidatens bakgrunn ble sjekket. Seremonien ved overgangen til SS-Mann var normalt omfattende, slik at det skulle bli en stor dag for de som oppnådde fullt medlemskap. 

I 1941 ble SS-Anwärter innført som rang også i Waffen-SS, men den ble der mindre brukt. Den vanlige SS-Anwärter i Waffen-SS var en rekrutt som hadde blitt innført i rullene, men som ikke hadde gjennomgått grnntreningen. Så snart treningen startet ble han uten noen videre seremoni forfremmet til SS-Schütze.

Rangen hadde ingen insignier.
Bernardo Maria Conti

** Bernardo Maria Conti** (født 29. februar 1664 i Roma i Italia, død 23. april 1730 i Roma) var en av Den katolske kirkes kardinaler, og var biskop av Terracina 1711–1720. Han ble kreert til kardinal i juni 1721 av sin bror pave Innocens XIII, med *[[San Bernardo alle Terme]]* som tittelkirke.

## Referanser


## Eksterne lenker
*  Biografi på The Cardinals of the Holy Roman Church
Guillaume Dubois

**Guillaume Dubois** (født i 6. september 1656 i Brive la Gaillarde ved Limoges i Frankrike, død 10. august 1723 i Versailles)  var en av Den katolske kirkes kardinaler, og var erkebiskop av Cambrai.

Han ble kreert til kardinal i juli 1721 av pave Innocens XIII.

Dubois ble rådgiver for Filip II av Orléans da denne var regent for den ennå mindreårige Ludvig XV. Dubois fikk i stand kvadrupel-alliansen i 1717.

Dubois ble førsteminister ett år før sin død.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Alessandro Farnese (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621) *1604
* Biskop Laudivio Zacchia (1565-1537) *1605
* Kardinal Antonio (Marcello) Barberini (sr.) (1569-1646) *1625
* Kardinal Marcantonio Franciotti (1592-1666) *1637
* Kardinal Giambattista Spada (1597-1675) *1643
* Kardinal Carlo Pio di Savoia (1622-1689) *1655
* Erkebiskop Ercole Visconti (1646-1712) *1678
* Kardinal Wilhelm Egon von Fürstenberg (1629-1704) *1683
* Kardinal Armand-Gaston-Maximilien de Rohan de Soubise (1674-1749) *1701
* Kardinal *Guillaume Dubois* (1656-1723) *1637

## Referanser


## Eksterne lenker
* Biografi på The Cardinals of the Holy Roman Church

]
Neue Synagoge

**Neue Synagoge** (*den nye synagogen*) var en stor synagoge i Oranienburger Straße i bydelen Mitte i Berlin. Den ble bygget mellom 1859 og 1866 som hovedsynagoge for jødene i Berlin, og innviet i 1866 under nærvær av den prøyssiske statsministeren og senere rikskansler Otto von Bismarck. Den var da den største synagogen i Berlin og en av de største i Europa med 3000 sitteplasser. Kuppelen var 2 etasjer høyere enn omkringliggende bygg. En del av bygningen er restaurert og er på grunn av sin praktfulle orientalsk-mauriske stil, med inspirasjoner fra Alhambra, et viktig arkitektonisk verk fra midten av 1800-tallet i Berlin. Royal Pavilion i Brighton (utformet av John Nash) var en annen inspirasjon. Bygningen var en sensasjon da den sto ferdig. Synagogen var sentral i det jødiske området i Berlin. Bygningen brukes ikke lenger som synagoge.

Utkastet til bygningen ble utarbeidet av Eduard Knoblauch, men Friedrich August Stüler overtok utførelsen av bygningen på grunn av Knoblauchs sykdom, og utførte de indre rommene.

## Bygning

Fasaden mot Oranierburg Straße er rikt arrangert med formstener og terrakotta, aksentuert ved farvede glasurstener. Ved inngangsportalen trekker den seg lett tilbake. Blikkfang er kuppelen, flankert av to små pavillionlignende kuppeltårn på sidefløyene. Bak fasaden var vestibylen og hovedsalen med plass til 3000 mennesker. Bygningen er også et viktig minnesmerke fra den tidlige jernbygningsperioden, det nye byggstoffet jern er tydelig synlig i form av jernsøyler, og brukes også i kuppelkonstruksjonen og i den tapte gulvstrukturen i hovedsalen.

## Historie

Under rikskrystallnatten i 1938 ble synagogen stukket i brann, men brannen ble slukket etter at de lokale politimenn Wilhelm Krützfeldt og Otto Bellgardt med trukket våpen jaget folkemengden unna. Bygningen var fredet og unnslapp på dette tidspunktet videre ødeleggelser. Etter 1940 ble bygningen imidlertid beslaglagt av Wehrmacht og brukt som lagerhall for uniformer. I et luftangrep natt til 23. november 1943 ble synagogen sterkt skadet av bomber og brant ut. I 1958 ble hovedhallen revet. 

Myndighetene i DDR begynte restaureringen som ble fullført av Forbundsrepublikken. Kuppelbygningen som ble gjenreist i 1990-årene og omdannet til *Centrum Judaicum*, brukes ikke lenger som synagoge, men som museum og lærested.

## Referanser


## Eksterne lenker
*
Pierre Guérin de Tencin

** Pierre-Paul Guérin de Tencin ** (1680–1758) var en av Den katolske kirkes kardinaler, og var erkebiskop av Embrun 1724&ndash;1740, og av Lyon 1740&ndash;1758.

Han ble kreert til kardinal 23. februar 1739 av pave Klemens XII.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Kardinal *Pierre Guérin de Tencin* (1680-1758) *1724

## Referanser


## Eksterne lenker
* The Cardinals of the Holy Roman Church
Spyglass Hill Golf Course

**Spyglass Hill Golf Course** er en golfbane i Pebble Beach i California. Den ble tegnet av Robert Trent Jones sr. og åpnet 11. mars 1966, etter seks år med planlegging og anleggsarbeider. Magasinet *Golf Digest* kåret banen til USAs femte beste i 2003&ndash;2004. Den har vært på rotasjon for AT&T Pebble Beach National Pro-Am, en turnering på PGA-touren.

Spyglass Hill er en par&nbsp;72-bane på 6862 yards fra blå (mesterskaps-) tee. Alle de fem første hullene har utsikt over Stillehavet, mens de resterende 13 hullene snirkler seg igjennom Del Monte-skogen. Hullene har navn etter figurer i *[[Treasure Island]]*, en bok av Robert Louis Stevenson.

## Eksterne lenker
*
Valhalla Golf Club

**Valhalla Golf Club** er en privat golfbane i den amerikanske delstaten Kentucky, tegnet av Jack Nicklaus. Klubben eies av PGA of America, og åpnet i 1986.

Golfbanen ligger i utkanten av Louisville, Kentuckys største by.

I 1992 ble Valhalla utpekt til å være vertskap for PGA Championship 1996.  Året etter kjøpte PGA of America 25% eierskap i klubben.  Etter at mesterskapet var avholdt i 1996, økte PGA eierskapet til 50%, og kunngjorde at mesterskapet skulle returnere til Valhalla i 2000.  På slutten av mesterskapet i 2000 skaffet PGA de resterende aksjene.  Seinere det året kunngjorde PGA of America at Ryder Cup 2008 skulle avholdes på Valhalla.

Valhalla har også arrangert mesterskap for klubbprofesjonelle, PGA Club Professional Championship, i 2002, og Senior PGA Championship, en major-turnering for proffer over 50 år, i 2004.

## Eksterne lenker
* 
* Valhalla &ndash; Nicklaus Design
Valhalla

:*Valhalla er også det engelske navnet på [[Valhall]] i norrøn mytologi*.

**Valhalla** (Walhalla) er et villaprega boligområde på nordsida av øya Nøtterøy i Færder kommune. Det ligger på åsen ovenfor Kaldnes i Tønsberg kommune, men anses å være en del av Teie, da kommunegrensa mellom Færder og Tønsberg er lenger nord. Området grenser til Teieskogen i sør. Boligmassen består for det meste av eneboliger, oppført fra begynnelsen av 1960-tallet. Berggrunnen under boligområdet består for det meste av rødbrun tønsbergitt.

## Veier
Veiene i området er oppkalt etter skikkelser fra norrøn mytologi:
* **[[Balder]]s vei** – oppkalt etter rettferdighetens gud
* **[[Brage]]s vei** – oppkalt etter guden for diktning og skaldekunst
* **[[Frøya (gudinne)|Frøya]]s vei** – oppkalt etter fruktbarhets- og kjærlighetsgudinna
* **[[Loke]]s vei** – oppkalt etter en halvgud blant æsene
* **[[Odin]]s vei** – oppkalt etter den mektigste og viseste guden
* **[[Sleipner]]s vei** – oppkalt etter hesten til Odin
* **[[Trym]]s vei** – oppkalt etter jotnenes konge
* **[[Urd]]s vei** – oppkalt etter skjebnegudinna
Pinehurst Resort

**Pinehurst Resort** er et eksklusivt feriested i den amerikanske delstaten Nord-Carolina, best kjent for sine mange golfbaner.

Pinehurst ble grunnlagt av magnaten James Walker Tufts fra Boston. Tufts kjøpte 5500 *[[acres]]* med landområder i 1895 og åpnet hotellet Holly Inn nyttårsaften samme år. Den første golfbanen ble anlagt i 1897/98, og det første mesterskapet på Pinehurst var *United North and South Amateur Championship* i 1901. Pinehursts mest kjente bane, Pinehurst No.&nbsp;2, ble anlagt i 1907 av banearkitekten Donald Ross.

Den første ''major''-turneringen avholdt på Pinehurst var PGA-mesterskapet i 1936, som ble vunnet av Denny Shute. I 1951 arrangerte Pinehurst Ryder Cup, og i 1991 og 1992 var Pinehurst vert for The Tour Championship. I 1999 arrangerte Pinehurst sin andre *major*-turnering, US Open Championship, som ble vunnet av Payne Stewart. Pinehurst er også åsted for US Open i 2005.

Pinehurst Resort har i dag åtte golfbaner, tre hoteller, et spa og diverste sports- og fritidsfasiliteter. Det ble gjort til National Historic Landmark av det amerikanske indredepartementet i 1996.

## Eksterne lenker
*
Torrey Pines Golf Course

**Torrey Pines Golf Course** er en offentlig golfbane i San Diego i California. Den ligger på kystklippene over Stillehavet i tettstedet La Jolla. Torrey Pines består egentlig av to 18-hulls baner &ndash; North Course og South Course.

Torrey Pines er åsted for den årlige turneringen Farmers Insurance Open på PGA-touren. Banen er oppkalt etter Torrey Pine, et sjeldent treslag som vokser vilt kun i deler av kystlinjen i San Diego og på øya Santa Rosa Island.

## Referanser


## Eksterne lenker
*
University of New South Wales

**University of New South Wales** (UNSW) er et universitet i Sydney i den australske delstaten New South Wales. Hovedcampusen, som huser åtte av de 10 fakultetene, ligger i forstaden Kensington.

UNSW ble grunnlagt i 1949 som *New South Wales University of Technology*. Det var opprinnelig fokusert på ingeniør- og vitenskapsfag, men utvidet og skiftet navn til *University of New South Wales* i 1958.

Universitetet har for tiden (2005) rundt 40&nbsp;000 studenter.
## Eksterne lenker
*